OzLabs/hebrew-wiki-articles huggingface dataset:
פטר גינז

ציורו של גינז: כדור הארץ - מבט מן הירח
אבן נגף לזכרו של גינץ בפראג
פטר גינז (בצ'כית: Petr Ginz; 1 בפברואר 1928 – 1944) היה נער ממוצא יהודי, יליד צ'כיה שנרצח בשנת 1944 באושוויץ בזמן השואה. רבים ניבאו לו עתיד מזהיר בתחום הציור והספרות.
העתק ציור שלו, המתאר את כדור הארץ הנראה מהירח נלקח על ידי האסטרונאוט הישראלי אילן רמון לחלל והתפרסם לאחר אסון מעבורת החלל קולומביה.

== קורות חיים ==
גינז היה בנם של האספרנטיסטים אוטה גינז (1896–1976) ומריה, ואספרנטיסט מלידה. אביו של גינז היה יהודי, ואמו צ'כית, מהראדץ קראלובה. האב היה אספרנטיסט והכיר את האם בקונגרס אספרנטו. האם ניהלה משק בית יהודי שלמדה מחמותה. גינז אהב את יצירותיו של ז'ול ורן וחלם על מסעות בימים ובחלל.
הוא למד בבית הספר היהודי בפראג (שפת הלימוד הייתה צ'כית), עד שנסגר בעקבות הכיבוש הנאצי.

באוקטובר 1942, בגיל 14, נשלח לגטו טרזין. מן התקופה עד לכליאתו בגטו נותרו ציורים רבים, מכתבים להוריו ויומן (כתוב בצ'כית).
בטרזין החל לחבר מהזיכרון מילון אספרנטו-צ'כית. כמו כן היה עורכו של מגזין נוער סודי בשם "וֶודֵם" ("אנו הולכים בראש"), אשר הופיע במשך שנתיים.
במאי 1944, נשלחה גם אחותו, אווה, לגטו, כאשר מלאו לה 14 שנים.
גינז נשלח לאושוויץ ב-28 בספטמבר 1944, עם דודו ובן דודו.
בפברואר 1945 נשלח האב גם הוא לגטו.
אביו ואחותו שרדו את השואה.

== הנצחה ==
האסטרונאוט הישראלי אילן רמון נשא עמו לחלל בינואר 2003 העתק של ציורו של גינז הנקרא "נוף ירח", ציור שנבחר עבורו על ידי יד ושם כשרמון ביקש לקחת עמו לחלל פריט מתקופת השואה. המקור שמור ומוצג במוזיאון השואה יד ושם בירושלים. מעבורת החלל קולומביה שעליה היה רמון התרסקה בדיוק ביום הולדתו ה-75 של גינז, אילו היה חי עד אז. זמן קצר לאחר התרסקות המעבורת נמצאו במקרה, בעליית-גג בפראג, חלקים מן היומן המתאר את תקופת המלחמה עד שנשלח לגטו. אחותו, חווה פרסבורגר, ערכה ופרסמה את היומן, שיצא לאור בישראל ובמדינות נוספות.

בראשית 2005 פרסם הדואר הצ'כי בול זיכרון הנושא את הציור.
שמו של פטר גינז אף ניתן לאסטרואיד.
אבן נגף לזכרו הוצבה בפראג לפני בית המשפחה.
תמונות שצייר גינז נמסרו על ידי אביו ליד ושם, והן הוצגו בין היתר במוזיאון היהודי בפראג (באגף בית הכנסת פינקס).

העתק של הציור נמסר לרונה רמון במלאת 15 שנים למותו של בעלה. העתק נוסף נשלח לאסטרונאוט האמריקני אנדרו פוסטל שהיה עמיתו של אילן רמון בנאס"א, כדי לקחת אותו עמו לחלל.

החל משנת 2008, מדי שנה ביום השואה משודרת תוכנית בשם "נוף ירח" בערוץ דיסני, לזכרו.

==לקריאה נוספת==
פטר גינז, יומנו של פטר גינז, 1941-1942 בעריכת חוה פרסבורגר, הוצאת דביר ויד ושם, 2008.

==קישורים חיצוניים==

* [http://schule.judentum.de/nationalsozialismus/petr-ginz.htm Ein Junge aus Prag in Theresienstadt]
* 
* 

==הערות שוליים==

קטגוריה:אישים שעל שמם כוכב לכת מינורי
קטגוריה:יהודים צ'כים
קטגוריה:אספרנטיסטים
קטגוריה:ילדים בשואה: צ'כיה
קטגוריה:אסירים בגטו טרזיינשטט
קטגוריה:אסירים במחנה הריכוז אושוויץ
קטגוריה:ציירים שנספו בשואה
קטגוריה:כותבי יומן בשואה
קטגוריה:צ'כים שנולדו ב-1928
קטגוריה:נפטרים ב-1944
ויקטוריה (קולומביה הבריטית)

ויקטוריה (באנגלית: Victoria, ) היא עיר הבירה של פרובינציית קולומביה הבריטית שבקנדה. מוטו העיר הוא: "חופשייה לתמיד" (בלטינית: “Semper Liber”)

== גאוגרפיה ==
העיר ממוקמת בקצהו הדרומי של האי ונקובר, לחוף מיצר חואן דה פוקה.
בעיר רבתי מתגוררים 335,000 תושבים.

== היסטוריה ==
קודם להגעתם של מתיישבים אירופים בסוף המאה ה-18 היו באזור מספר יישובים של אנשי הסאליש והסונגיס. בשנת 1790 ושוב בשנת 1792 ביקרו באזור מגלים וחוקרים ספרדיים.
יישוב ראשון נוסד באזור בשנת 1843 על ידי ג'יימס דאגלס ונקרא "מוצג קאמסון" (מקור השם במילה "קאמסוק" שמשמעה - חבצלת בר). יישוב זה היה יישוב בעלות חברת מפרץ הדסון.
אנשי שבט הסונגיס הקימו כפר ממול למוצב אך נאלצו לעזבו ולעבור צפונה שהמושבה הפכה למושבת כתר.

ויקטוריה הפכה לעיר בשנת 1862, והוקם בה בשנת 1865 נמל הצי המלכותי (נמל המשמש כיום את הצי המלכותי הקנדי).
עם גילוי זהב באזור הפכה ויקטוריה לנמל עיקרי לסחר באזור. בשנת 1866 אוחד האי ונקובר מבחינה מנהלית עם המושבה היבשתית, וויקטוריה הפכה לבירת המושבה המאוחדת, ועם צירופה של המושבה לאיחוד קנדה היא הפכה לבירת הפרובינציה בשנת 1871.

בשנת 1886 הוקמה הרכבת הקנדית הפסיפית ובעקבות הקמתה של זו הפכה ונקובר לבירה הכלכלית האזורית וויקטוריה ירדה ממעמדה.

ויקטוריה נותרה אתר תיירות ונופש, ומעמדה ככזו התחזק בעקבות פתיחת גני בוצ'ארט בשנת 1904.

==אקלים==
האקלים באזור ויקטוריה ממוזג, עם טמפרטורות שאינן עוברות את ה-C30° ביום ואינן יורדות מתחת ל-0°C בלילה.
בינואר, הטמפרטורות הממוצעות הן בין 3°C ל-7°C. ביולי בממוצע הן בין 11.3°C ל-19.8°C.

הטמפרטורה הגבוהה ביותר שנמדדה הייתה ב-16 ביולי 1941 והייתה: 35.0°C.
הטמפרטורה הנמוכה ביותר שנמדדה הייתה ב-28 בינואר 1950 – 15.6°C-.

החורפים בוויקטוריה גשומים, והקייצים יבשים.
כמות המשקעים הממוצעת של חודש ינואר היא 94.3 מילימטרים של גשם, וכן יורדים בממוצע 15.2 ס"מ של שלג. כמות המשקעים הממוצעת של חודש יולי היא 14 מילימטרים של גשם.

==אתרים בעלי עניין==
אריה אבן בשער הכניסה לצ'יינטאון בוויקטוריה 
בוויקטוריה נמצא הרובע הסיני (צ'יינטאון) העתיק ביותר בקנדה.
כמו כן נמצאים בוויקטוריה האתרים הבאים:
* המוזיאון המלכותי של קולומביה הבריטית
* גני בוצ'ארט (כ-20 ק"מ צפונית לוויקטוריה)
* מלון אמפרס
* בנייני הפרלמנט של הקולומביה הבריטית
* קתדרלת קרייסט צ'רץ' הגותית
* טירת קרייגדארוך

==תחבורה==
בעיר נמצא שדה התעופה הבינלאומי ויקטוריה וכן יוצאות ממנה מעבורות לוונקובר, איי גאלף ומדינת וושינגטון.

==השכלה==
*מכללת קמוסון
*אוניברסיטת מערב קנדה
*אוניברסיטת רוייל רואודס
*אוניברסיטת ויקטוריה
*מכללת ויקטוריה לאומנות

== ערים תאומות ==
* 
* 
* 
* 

== קישורים חיצוניים==

* 

* [https://web.archive.org/web/20070217221333/http://victoria.travel.bc.ca/ משרד התיירות של ויקטוריה]
* [http://www.terragalleria.com/north-america/canada/victoria/ תמונות של ויקטוריה]
* 

קטגוריה:קולומביה הבריטית: ערים
קטגוריה:קנדה: ערי חוף
קטגוריה:פרובינציות וטריטוריות קנדה: ערי בירה
קטגוריה:קנדה: ערי נמל
קטגוריה:קנדה: ערי בירה קולוניאליות לשעבר
קטגוריה:יישובים שהוקמו ב-1862
ישראלה אספרנטיסטו

ישראלה אספרנטיסטו (באספרנטו: Israela Esperantisto, "האספרנטיסט הישראלי") הוא ביטאונה של האגודה לאספרנטו בישראל (אל"י). זהו עיתון צבעוני באספרנטו היוצא לאור פעמיים בשנה, ודן בנושאים הקשורים לאספרנטו, לישראל, ליהודים, ולאספרנטו בישראל. העיתון מופץ ברחבי העולם, למנויים, לספריות אספרנטו ולספריות האוניברסיטאות בישראל.

Israela Esperantisto נוסד על ידי יוסף מורז'ן, עורכו הראשון, בשנת 1959 (אז היה שמו Nia Ligilo). בהמשך ערכו אותו אלכסנדר מנור, יוסף שמר, דורון מודן, פרופ' עמרי ונדל, ומיכאל לינצקי.

בקרב דוברי האספרנטו, "אספרנטיסט" הוא כינוי למי שדובר את השפה. השם נגזר משורש המילה - esperant (שם השפה ללא הסופית o) והסיומת isto-, המציינת בעל מקצוע.

== קישורים חיצוניים ==
* [http://esperanto.org.il/ie.html אתר העיתון] 

קטגוריה:ישראל: כתבי עת
קטגוריה:אספרנטו
קטגוריה:כתבי עת באספרנטו
מילה (מחשב)

במחשב, מילה משקפת את גודל יחידת הזיכרון הבסיסית המועברת בין הזיכרון ובין המעבד, וכן את גודלם של האוגרים. גודל המילה, הנמדד בסיביות, הוא אחד המאפיינים של החומרה, ומשתנה מדגם לדגם.

בתחילת עידן המחשוב לא היו אורכים מקובלים לגודל מילה ובמחשבים שונים נקבעו גדלים שונים. במכונת IAS, ובעקבותיה בוויצק, למשל, היה גודל מילה של 40 סיביות. במחשב גולם א' היה גודל מילה גדול במיוחד של 75 סיביות, ובגולם ב' הגיע גודל המילה ל-64 סיביות. במחשב CDC 6600 נקבע גודל מילה של 60 סיביות.

ב-IBM System/360 של חברת יבמ, שיצאה לעולם בשנת 1964, והיוותה אבן דרך בהתפתחות המחשבים, נקבע כי תו יאוחסן ב-8 סיביות המהווים בית, וכי מילה תכיל 4 בתים, כלומר תהיה באורך 32 סיביות. מאוחר יותר עם התפתחות המיני מחשב והמיקרו מחשב הפכו הבית וכפולותיו לסטנדרט. בשונה ממחשבים ישנים שם צוינה כתובת זיכרון ככתובת המילה, במעבדים מודרניים הכתובות הן כתובת הבית ללא קשר לגודל המילה. לפיכך הפך גודל המילה 16, 32 או 64 ביט למציין, בעיקר, של "חוזק" המעבד.

הבדל נוסף לעומת המחשבים הראשונים הוא שבהם מילה הייתה לרוב שטח הזיכרון המשמש לאחסון של פקודת מכונה אחת. זה המצב בוויצק, למשל. במערכת 360 יש פקודות רבות שאורכן מילה אחת, אך יש גם פקודות שאורכן חצי מילה ואחרות שאורכן מילה וחצי. עם התפתחות המיני מחשב והמיקרו מחשב כלל זה הפך תקף פחות ופחות, ופקודה מאוחסנת בכמה בתים. עדיין יש חשיבות במחשבים המודרניים, גם בגישה לפקודות וגם בגישה לנתונים, ליישור (Alignment) של נתונים לגודל המילה המלא על מנת שלא להזדקק למספר פניות לזיכרון עבור גישה לנתון או פקודה בודדים.

במחשבים שמטרתם חישובים מתמטיים הנטייה היא למילה ארוכה יחסית, משום שהיא תורמת לדיוק בהצגתם של מספרים גדולים. להשגת דיוק מוגדל נעשה שימוש במילה כפולה, ולעיתים אף במילה מרובעת.

לגודל המילה יש השפעה גם על גודל הזיכרון המרבי במחשב, משום שמילה (או חלק ממנה) משמשת לרישום כתובות זיכרון. לדוגמה, מעבד עם מילה בגודל 32 סיביות מאפשר שימוש בזיכרון שגודלו עד 4GB (4,294,967,296 בתים) משום שבעזרת 32 סיביות ניתן לייצג <math>\ 4,294,967,296=2^{32}</math> ערכים שונים. בשנותיה הראשונות של IBM System/360 שימשו רק 24 סיביות מתוך המילה לרישום כתובת, ולאחר מכן נוצלו למטרה זו 31 סיביות, כדי לאפשר זיכרון מרבי גדול יותר.

השפעתו הניכרת של גודל המילה על המעבד מביאה לכך שנהוג לדבר, למשל, על מעבד של 32 סיביות, כשהכוונה היא לגודל מילה של 32 סיביות.

==ראו גם==
* מחזור אפיק
* סדר בתים

קטגוריה:יחידות נתונים
קטגוריה:מעגלים ספרתיים
הגדרה רקורסיבית

הגדרה רקורסיבית או הגדרת נסיגה היא הגדרת מושג באופן שמצריך פניה אל אותה הגדרה, אבל בתנאים שונים. לרוב, כדי לא להיגרר לרקורסיה אינסופית, הגדרה רקורסיבית תכלול גם תנאי עצירה.

למשל, ההגדרה "יהודי הוא מי שאמו יהודיה" היא רקורסיבית, משום שכדי לקבוע האם אדם הוא יהודי, עלינו לדעת אם אימו יהודייה. ההגדרה מחליפה את השאלה 'האם אדם הוא יהודי?' בשאלה 'האם אימו יהודיה?', בשונה מהגדרה מעגלית המחליפה את השאלה באותה שאלה עצמה.

יש להבחין בין רקורסיביות של הגדרה, לבין רקורסיה שהיא בדרך-כלל פעולה המבוצעת על ידי הפניה עצמית.

במתמטיקה הגדרה רקורסיבית של מושג מתקבלת כהגדרה תקפה, אם אפשר להוכיח שהיא מספקת תשובה חד-משמעית בכל מקרה; ההוכחה היא בדרך כלל באינדוקציה או באינדוקציה טרנספיניטית. הגדרה כזו נקראת הגדרה אינדוקטיבית. דוגמאות:
# ההגדרה "<math>\ n!</math> שווה ל- <math>\ 1</math> אם <math>\ n=0</math>, ול- <math>\ n \cdot (n-1)!</math> אחרת" היא הגדרה אינדוקטיבית של פונקציית העצרת.
# במערכת פאנו בונים את פעולת החיבור של מספרים טבעיים מתוך פעולת העוקב <math>\ S(x)</math> (העוקב של 5 הוא S(5)=6, וכדומה). את פעולת החיבור מגדירים באופן אינדוקטיבי: אם b=1 אז לפי ההגדרה <math>\ a+b=S(a)</math>; אחרת, b הוא העוקב של איבר מתאים c, ואז מגדירים a+b=S(a)+c. החלפנו כאן את המושג "b+?" במושג 'פשוט' יותר, "c+?".
# בלוגיקה מתמטית, פסוק תקני הוא אטום, או פסוק שנבנה באופן חוקי מפסוקים תקניים. זו הגדרה רקורסיבית, שבעזרת אינדוציה על אורך הפסוק אפשר לראות אותה כהגדרה אינדוקטיבית.
# בתאוריה של מספרים סוריאליסטיים, מגדירים "משחק הוא זוג סדור שכל רכיב שלו הוא קבוצת משחקים". ממבט ראשון זו הגדרה בעייתית, שכן לכאורה ההנחה שבכלל לא קיימים משחקים היא עקבית. אבל אם נשים לב שהקבוצה הריקה היא בוודאי קבוצה של משחקים (באופן ריק, ללא קשר להגדרה), יתברר שאפשר לבנות את המשחק שבכל רכיב שלו יש קבוצה ריקה, ועוד רבים אחרים. אפשר להגדיר 'תאריכי לידה' למשחקים (המשחק שבנינו נולד ביום 0, אלו שהרכיבים שלהם משתמשים רק בו נולדו ביום 1, וכן הלאה), וכך לקבל הגדרה אינדוקטיבית תקפה.
# עבור מספרים טבעיים אפשר להגדיר: "מספר חצילי הוא כזה שלפחות מחצית מן המספרים הקטנים ממנו אינם חציליים". לפי ההגדרה הזו 1 הוא חצילי באופן ריק (אין מספרים קטנים ממנו, וממילא הם כולם לא חציליים). הקורא מוזמן לבדוק שחציליות היא שם חדש לאי-זוגיות.
# לקבוצות כדוגמת קבוצת קנטור אפשר לתת הגדרה רקורסיבית: "תת-קבוצה C של הקטע [0,1] היא 'קנטורית' אם היא שווה לאיחוד של קבוצה קנטורית המכווצת לשליש השמאלי של הקטע, עם קבוצה קנטורית המכווצת לשליש הימני שלו". יש הרבה קבוצות קנטוריות (ביניהן קבוצת קנטור עצמה, אבל גם הקבוצה הריקה). כעת, את קבוצת קנטור אפשר להגדיר כאיחוד כל הקבוצות הקנטוריות - אלא שזו בנייה מפורשת ולא רקורסיבית. נעיר שהגדרה כדוגמת "תת-קבוצה C של הקטע [0,1] היא 'קנטורית במובן החזק' אם היא שווה לאיחוד של הקבוצה C מכווצת לשליש השמאלי של הקטע, עם הקבוצה C מכווצת לשליש העליון שלו", אינה הגדרה רקורסיבית: כדי לבחון את C צריך אמנם לבדוק את C עצמה, אבל זו לא רקורסיביות, וגם לא מעגליות; הבדיקה האם C קנטורית-במובן-החזק אינה תלויה בקנטוריות-במובן-החזק של קבוצות אחרות, וגם לא בזו של C עצמה.

==הערות שוליים==

קטגוריה:מושגים במתמטיקה
קטגוריה:רקורסיה
הרי יהודה

[[נטף בלב גן לאומי "הרי יהודה"]]
נוף מיושב בהרי יהודה
מצוק דרגות; נוף אופייני למדבר הרי יהודה
הרי יהודה, הוא האזור ההררי המשתרע מהר בעל חצור בצפון ועד לבקעת באר שבע בדרום, בין השפלה ממערב ומדבר יהודה במזרח. הרי יהודה מהווים חלק משדרת ההרים המערבית של ארץ ישראל והיוו את לב ממלכת יהודה.

ההרים בנויים בעיקר מסלעי גיר ודולומיט. וחלק גדול מהם הוא מדבר – מדבר יהודה.

נהוג לחלק את הרי יהודה לשלושה חלקים: בצפון – הרי בית אל ששיאם, הר בעל חצור, מתנשא לגובה 1,016 מטר מעל פני הים; במרכז – הרי ירושלים, האזור הנמוך בהרי יהודה שגובהו כ-918 מטרים בשיאו; ובדרום – הר חברון, ששיאו (חלחול) מגיע לגובה 1,026 מטרים מעל פני הים.

יישובים מרכזיים בהרי יהודה: ירושלים, ביתר עילית, חברון, בית לחם, רמאללה ומעלה אדומים.

ביולי 1965 הוכרז גן לאומי "הרי יהודה" בשטח של כ-26,000 דונם המרוכזים בהרי ירושלים. שטחו של הגן אינו רציף והוא נחלק לשטחים קטנים בהר הרוח, הר ההגנה ונחל רפאים ולשטח גדול בצורת פרסה המקיף את היישובים בית מאיר ושורש ממערב.

==אקלים וטבע==
שלג בגוש עציון שבהרי יהודה.
בהרי יהודה שורר אקלים ים תיכוני עם כמות משקעים של 400–650 מ"מ גשם בשנה,<ref></ref> ואת פסגות הרי יהודה פוקד אירוע שלג כמעט מדי שנה. הרי בית אל והרי חברון סבלו מפעילות האדם – כריתה, רעייה ושרפה, ולכן לא נותרו בהם חורשים מפותחים. חורשים קיימים בהרי ירושלים, שם הוכרזו שטחים מסוימים כשמורות טבע. בצפון שפלת יהודה נותרו מספר מקומות בהם קיים חורש מפותח למדי של אלון מצוי.

בחלקים הנמוכים של השפלה נותרו חורשים פתוחים של חרוב מצוי ואלת המסטיק. ככל שנלך דרומה ומזרחה כך נעשה החורש, בהתאם לכמות המשקעים, דליל יותר והצמחים הופכים למדבריים.

עולם החי העשיר שהתקיים בהרי יהודה נפגע קשות מציד ומהרעלות. מהיונקים הגדולים נותרו כאן רק הצביים, התנים, חזירי הבר, השועלים, הצבועים והיחמורים הפרסיים, שהושבו לטבע בשמורת נחל שורק. בשטחים הפתוחים ניתן לצפות בארנבות. יונקים קטנים, זוחלים ועופות שמרו על מגוון גדול יותר.

החלק של הרי יהודה שנמצא ממזרח לקו פרשת המים הוא מדבר יהודה והוא כמעט שומם מאדם וגם הצומח והחי בו מועט.

==ראו גם==
* יהודה (חבל ארץ)
* יהודה ושומרון

==קישורים חיצוניים==

* 
* 

== הערות שוליים ==

*
יהודה
יהודה
יהודה
קטגוריה:שביל ישראל
ביג ביל ברונזי

ביג ביל ברונזי (באנגלית: William Lee Conley Broonzy; 26 ביוני 1893 - 15 באוגוסט 1958), מוזיקאי וגיטריסט אמריקני.

ביג ביל ברונזי, בין המוזיקאים הפוריים והמשפיעים ביותר במוזיקת הבלוז. ברונזי צמח מהקאנטרי בלוז והתבגר לתור סגנון השיקגו בלוז. שיריו עוסקים בחיי האפרו-אמריקאים, ובאפליה גזעית. ברונזי נודע בארצות הברית אולם את מרבית פרסומו רכש במסעי הופעות באירופה.

==השנים המוקדמות ==
ברונזי נולד בעיירה סקוט שבמיסיסיפי. אביו היה אריס (עם סיום העבדות במדינות הדרום רוב העבדים המשיכו לעבד את הקרקעות כאריסים) שחיפש אפשרויות פרנסה אחרות ולכן המשפחה נדדה לעיתים תכופות. כבר כנער ביל החל לעבוד לפרנסתו בנגינה בכנסייה. ב-1917 נקלע ביל שלא בטובתו לעמדת גיוס לצבא ונשלח לאירופה. מלחמת העולם הראשונה עיצבה וחישלה את ביל והפכה אותו מנער לאדם מודע, מודע לזכויותיו ופחות נכון להתפשר. כשחזר, עם סיום המלחמה, לארקנסו גילויי הגזענות שבהם נתקל, והבורות של אנשי הדרום, הכעיסו וייאשו אותו כאחד. וב-1920 ארז ביל ברונזי את חפציו, ופנה כמו אפרו-אמריקאים רבים צפונה לשיקגו. 

השיר - "Key to the Highway" מתמצת את הדחף שחש לעזוב. 
<div style="direction: ltr;">
I got a key to the highway, Yes, and I'm billed out and bound to go. 

I am gonna leave ,leave here runnin', because walking is most to slow.
</div>

==המעבר לשיקגו==
בשיקגו פגש ביל ברונזי מוזיקאים נוספים, מרביתם הגיעו בדרכים אלו או אחרות, ממדינות הדרום. עם המוזיקאים שפגש נמנו ממפיס מיני, בלינד למון ג'פרסון ואחרים. בשיקגו עסק ברונזי בכל מיני עבודות על מנת להתפרנס ובמקביל החל להופיע במועדונים ובארים. בתקופה זו הקליט מספר תקליטים בחברת פרמונט. מכירות התקליטים, באותה תקופה, היו נמוכות בשל השפל הגדול. אמנים רבים נגנו משיריו אך מאחר שלא היה ממש מוכר התקשה להתפרנס מכך. קשיי הפרנסה והאנונימיות המשיכו להיות מנת חלקו של ברונזי עד שבשנת 1950 סטד טורקל, חבר ומעריץ של ברונזי גילה שברונזי הוא דמות מוכרת ומוערכת מבחינה מוזיקלית באנגליה. ברונזי יצא למסע הופעות באירופה. ואף הופתע מכך שהקהל האירופאי מכיר את שיריו הכרות אינטימית.

==שחור, חום ולבן==
האהדה וההערכה של הקהל האירופאי היו לברונזי חוויה מתקנת. ברונזי היה מאושר שהמוזיקה עברה את האוקיינוס נקייה מהקשרים פוליטיים וחברתיים. ברונזי הרבה להתעסק בבעיות חברתיות בשיריו. אחד משיריו השנויים במחלוקת הוא שחור, חום ולבן - השיר מתאר הקושי של שחורים והאפליה כלפיהם בקבלה לעבודה בארצות הברית. שיריו המוקדמים של ברונזי מתארים את חיי האפרו-אמריקאים בדרום ארצות הברית. ברונזי הקליט גם שירי פולק וגוספל.

ב־1958 כשההשפעה שלו כזמר ויוצר מתחילה לצבור תאוצה חלה ברונזי במחלת הסרטן ונפטר. אריק קלפטון הרולינג סטונז וזמרים נוספים בסגנון השיקגו בלוז המשיכו לבצע ולחדש את שיריו.

==קישורים חיצוניים==

* 
* 

* [http://others.co.il/%d7%91%d7%99%d7%92-%d7%91%d7%99%d7%9c-%d7%91%d7%a8%d7%95%d7%a0%d7%96%d7%99-64-%d7%a9%d7%a0%d7%99%d7%9d-%d7%9c%d7%9e%d7%95%d7%aa%d7%95-big-bill-broonzy/ 64 שנים למותו של ביג ביל ברונזי], חיים של אחרים, ערן סבאג, בגלי צה"ל, 15.08.2022

קטגוריה:מוזיקאים אמריקאים
קטגוריה:גיטריסטים אמריקאים
קטגוריה:מוזיקאי בלוז
קטגוריה:אמריקאים שנולדו ב-1893
קטגוריה:אמריקאים שנפטרו ב-1958
ילקוט הרעים

ילקוט הרֵעים היה כתב עת ספרותי (שנתון) שיצא לאור בין השנים 1942 (תש"ב) ו-1946 (תש"ו). ארבע חוברות יצאו לאור בטרם נסגר.

ב"ילקוט הרעים" נקבצו לראשונה יצירות של מי שלימים כונו "דור הפלמ"ח". סופרים ומשוררים, שחלקם היו ילידי הארץ וחלקם עלו לארץ כילדים וכנערים. היוזמים והעורכים היו שלמה טנאי ומשה שמיר. בין המשתתפים בכתב העת: עוזר רבין ושלמה טנאי, אמיר גלבע, בנימין גלאי, משה שמיר, יגאל מוסינזון, נתן שחם, דן בן אמוץ, משה הרפז, ע. הלל ואחרים. בכתב העת הם פרסמו את שיריהם סיפוריהם ומסותיהם הראשונים.

מתוך המניפסט, או מאמר הפתיחה של משה שמיר: "דורי מתחיל עשרות שנים לפני, ועובר וגואה עד לעשרות שנים אחרי. לא הגיל מכריע כאן, אלא יומה של ההיסטוריה"... ושמיר מוסיף: "@אין בעולם חיים זולת אלה החיים שלנו היומיומיים, אין חיים יפים ולא יפים, כאבים יפים וכאבים לא יפים, מלים יפות ומלים לא יפות, נושאים יפים ונושאים לא יפים"... ומוסיף עוד: "דורנו אולי לא יהפוך מהפכות בספרות. זה יהיה דור של ספרות ריאליסטית"...

חשיבותו של כתב העת "ילקוט הרעים" היא בכך ששימש במה ראשונית ומקפצה לדור של יוצרים, בפרוזה ובשירה, שלבד מהיותם מוכללים בתואר "דור הפלמ"ח", הריהם גם מן היוצרים החשובים ביותר בספרות העברית החדשה.

בשנת 1992 יצא לאור בהוצאת מוסד ביאליק ספר הכולל את ארבע החוברות של כתב העת.

==לקריאה נוספת==
* שלמה טנאי ומשה שמיר (עורכים), ספר ילקוט הרעים, ירושלים: מוסד ביאליק, תשנ"ב. 
* נורית גוברין, "'ילקוט הרעים': מציאות של המשך ומיתוס של התחלה", קריאת הדורות: ספרות עברית במעגליה, כרך ב, תל אביב: גוונים ואוניברסיטת תל אביב, תשס"ב 2002, עמ' 100–131.

==קישורים חיצוניים==
* 

קטגוריה:ספרות בעברית
קטגוריה:ישראל: כתבי עת ספרותיים
הדגל האדום

ממוזער
הדגל האדום הוא דגל מהפכני, בעיקר כאשר מדובר במהפכות על רקע סוציאליסטי. דגל זה הוא אדום בלא צבעים נוספים עליו - והוא מזוהה בתודעה הציבורית בעיקר עם הקומוניזם.

==היסטוריה==

החל מהמאה ה-14 נהגו ספינות נורמניות להניף דגלים אדומים כדי לסמל שהם לא ייקחו שבויים. במאה ה-17 החלו ספינות שודדי ים להניף דגלים אלה (הנוהג היה להניף את דגל הגולגולות כדי להפחיד את הספינות הנשדדות על מנת שייכנעו, ורק אם לא נכנעו הניפו "דגל אדום" כדי להראות שלאחר תפיסתה של הספינה השודדים לא ישאירו בחיים את השבויים).

בהמשך הפך הדגל לסמל של מוכנות לקרב - ולסמל של התנגדות. נהגו להניף אותו בטירות ובערים שבמצור על מנת לסמל שהעיר או הטירה לא תיכנע לצרים.

משמעות מהפכנית ניתנה לדגל רק במאה ה-18. בשנת 1797 בעת מרד של מלחי הצי המלכותי הבריטי על האוניה נור שאירע בפתח נהר התמזה, הניפו המורדים את הדגל האדום על מנת לסמל שלא ייכנעו. לאחר אירוע זה הפך הדגל לסמל של מרידה. במהפכה של 1848 בצרפת הניפו המורדים את הדגל האדום, שהפך מאוחר יותר (1871) לסמל הקומונה הפריזאית ובהמשך לסמל הסוציאליסטי. 

בעקבות הפגנות האחד במאי ב-1886 בארצות הברית, שהסתיימו במותם של כ-60 מפגינים ו-7 שוטרים, הפכה התנועה הסוציאליסטית את הדגל האדום לסמלה הרשמי, לזכר "דם מעמד הפועלים שנשפך". ובעקבות זאת, הוזכר הדגל האדום בשירי מחאה ומהפכה רבים, כגון דגל אדום, קדימה ועל בריקדות.

לאחר מהפכת אוקטובר אומץ הדגל האדום, שעליו סמל הפטיש והמגל, כדגל ברית המועצות והתנועה הקומוניסטית.

==ראו גם==
*הכוכב האדום
*הפטיש והמגל
*דגל ברית המועצות
*קומוניזם
*דגל הרפובליקה העממית של סין

==קישורים חיצוניים==

*
קטגוריה:דגלים
קטגוריה:סוציאליזם
קטגוריה:קומוניזם
נס כחול

נס כחול (Blue Ensign) הוא דגל, אחד מן הדגלים הבריטיים, אשר בשימוש על ידי טריטוריות ומדינות שהיו בעבר חלק מהאימפריה הבריטית או אשר עודן מקושרות לממלכה המאוחדת. השימוש נעשה בדגל חלק או "מוכתם" בסמל או שלט אצולה.

סיפור התפתחותו של הנס הכחול הוא למעשה סיפור התפתחותו של דגל הממלכה המאוחדת. מקורו של הדגל הוא מן המאה ה-16 כאשר בקנטון הדגל הופיע צלב ג'ורג' הקדוש (דגל אנגליה) ושדה בצבע כחול כהה. 

חוקי האיחוד של 1707 איחדו בין סקוטלנד, אנגליה וויילס לממלכת בריטניה הגדולה ועיבדו נס כחול חדש אשר בו שובץ דגל האיחוד בקנטון. עם אישורו של חוק האיחוד 1800, צורפה אירלנד לממלכה המאוחדת וצלב פטריק הקדוש צורף גם הוא לדגל האיחוד וכמובן לקנטון הנס הכחול (מה-1 בינואר 1801).
<gallery>
Image:Government Ensign of the United Kingdom.svg| הנס הכחול המודרני של הממלכה המאוחדת
Image:Blue Ensign of Great Britain (1707-1800).svgנס בריטניה הכחול 1707 - 1801
Image:English Blue Ensign 1620.svgנס אנגליה הכחול 1620-1707.
</gallery>

==שימושים==
קודם לזה ארגון שנעשה לצי המלכותי בשנת 1864 שימש נס כחול כדגלם של אחת משלוש השייטות של הצי המלכותי. "השייטת הכחולה" שסיירה באוקיינוס השקט ובאוקיינוס ההודי. כיום נס כחול (בלא סמל עליו) עדיין משמש דגלם של חיל המילואים של הצי המלכותי הבריטי.
בעוד שנס אדום שימש לכלי שיט מסחריים בריטיים, נס כחול שימש לכלי שיט צבאיים, אולם הותרו שני יוצאים מן הכלל:
* אוניות סוחר בריטיות אשר רוב המלחים ואנשי הצוות שלהם היו בעברם אנשי הצי המלכותי, והם שרתו בחיל המילואים של הצי הבריטי. האישור להניף את נס הצי הכחול על כלי שיט מסחריים הופסק בשנות מלחמת העולם הראשונה ומלחמת העולם השנייה.
* כלי שיט שהיו בבעלות מועדוני יאכטות בריטיים אשר נחשבו מועדוני יאכטות "מלכותיים".

==נס כחול ועליו סמלים==
נס כחול ועליו סמל מהווה את:
* דגלי המחלקות השונות של ממשלת בריטניה.
* דגלי רוב מושבות הכתר של בריטניה, למעט ברמודה (שדגלה הוא נס אדום) וגיברלטר.

הדגל הכחול שימש בעבר:

נס כחול - דגל הצי הקנדי עד [[1965]]
* דגל הצי המלכותי הקנדי (עד שנת 1965 עת אימצה קנדה את דגל עלה האדר).
* דגל לא רשמי של קוויבק (עד 1948).

===דגלי הטריטוריות הבריטיות שמעבר לים המבוססות על נס כחול===
*דגל הטריטוריה הבריטית באוקיינוס ההודי
*דגל איי הבתולה הבריטיים
*דגל איי קיימן
*דגל איי פוקלנד
*דגל אסנשן
*דגל מונטסראט
*דגל פיטקרן
*דגל סנט הלנה
*דגל איי טורקס וקאיקוס

===דגלים לאומיים המבוססים על נס כחול===
*דגל אוסטרליה
**דגל דרום ויילס החדשה
**דגל קווינסלנד
**דגל אוסטרליה הדרומית
**דגל טסמניה
**דגל ויקטוריה
**דגל אוסטרליה המערבית
*דגל פיג'י
*דגל ניו זילנד
**דגל איי קוק
*דגל טובלו

==ראו גם==
* גלריית דגלי הממלכה המאוחדת
* דגלי צי בריטיים
* נס אדום
* נס לבן
* נס ימי

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:הממלכה המאוחדת: דגלים

כחול
*
כחול, נס
קטגוריה:דגלים בצבע אדום-כחול-לבן
רגל

רגליים של אישה
רגליים של גבר

רגליים הן גפיים הקיימים בגופם של בעלי חיים רבים, שתומכים בשאר הגוף של החיה על הקרקע באמצעות עמידה, ומשמשים לנייד את גופה ממקום למקום באמצעות הליכה, קפיצה, ריצה או שחייה.

==בחולייתנים==
שרטוט אנטומיה השוואתית של [[לאונרדו דה וינצ'י המציג רגל אנושית לעומת רגל של כלב]]
החולייתנים ששרדו עד היום מתחלקים לדגים ולקבוצת בעלי ארבע הרגליים. אצל רוב בעלי ארבע רגליים קיימות ארבע רגליים. אצל חלקם ישנו רק זוג יחיד של רגליים (ביניהם האדם), כאשר זוג הגפיים השני הוא זוג ידיים או כנפיים, או שפשוט התנוון (כמו אצל הקיווי). אצל מרבית היונקים, הזוחלים והדינוזאורים שחזרו אל הים, זוג הגפיים התחתונים התנוון והעליונים הפכו מרגליים לסנפירים. אצל הנחשים התנוונו כל ארבע הרגליים.

===אנטומיה===
במקרים מסוימים הרגליים יכולות לשמש גם לפעילויות שנהוג לבצע בעזרת הידיים. למשל, בתמונה נראית נערה המכינה את שיעורי הבית שלה, תוך שימוש ברגל לצורך כתיבה.
אצל חלק מבעלי החיים שבקבוצת "בעלי ארבע הרגליים" יש שוני מהותי ומובהק בין מבנה הגפיים העליונים והתחתונים ואילו אצל אחרים שני זוגות הגפיים משמשים כרגליים הנראות דומות למדי. אולם, בכל בעלי החיים האלה יש לפחות שני הבדלים בין מבנה הגפיים העליונים למבנה הגפיים התחתונים:
#המפרק המרכזי של הגפה העליונה, המרפק, בנוי באופן שונה מהמפרק המרכזי של הגף התחתון, הברך.
#המפרק הפרוקסימאלי של הגפה העליונה, הכתף, בנוי באופן שונה מהמפרק הפרוקסימאלי של הגף התחתון, האגן.

בין שני מפרקים אלה מצוי באופן טיפוסי פרק בעל עצם ארוכה אחת ומעבר למפרק המרכזי מצוי באופן טיפוסי פרק בעל שתי עצמות ארוכות מקבילות. בכיוון הדיסטלי מפרק זה מופיע באופן טיפוסי מבנה של כף רגל שבקצה שלו חמש אצבעות שבכל אחת מהן שלושה פרקים וציפורן.

אצל האדם הרגליים נמשכות מן האגן ועד כפות הרגליים, אורכן כמחצית אורך הגוף כולו ומשקלן קרוב לחצי משקל הגוף (מרכז הכובד נמצא באזור המותניים). החלקים העיקריים ברגליים: ירכיים, ברכיים, שוקיים וכפות רגליים. בירכיים נמצא השריר הכי גדול בגוף, שריר ארבעת הראשים, ובכף הרגל נמצא אחד המפרקים המורכבים בגוף האדם, הקרסול. בין הרגליים נמצאת המפשעה.

==בחסרי חוליות==

בקבוצת הפנרתרופודה (Panarthropoda), המתחלקת למערכת פרוקי הרגליים (Arthropoda), מערכת נושאי הציפורניים (Onychophora) ומערכת דובוני המים (Tardigrada) יש לרוב המוחלט של המינים רגליים. יצורים אלה מחולקים לפרקים כאשר בתחילת האבולוציה של הקבוצה לכל פרק היו שתי רגליים. בהמשך האבולוציה של הקבוצה, פרקי הגוף כולו עברו התמיינות כאשר רגליהם של פרקים שונים חדלו להיות רגליים והפכו לגפיים מסוג אחר, כגון גפי פה המסייעות באכילה או כגון מחושים או שהתנוונו. בין פרוקי הרגליים - אלו שאצלם יש חלוקה לפרקים לא רק בגוף אלה גם ברגליים עצמן - רק חלק מהגפיים משמש עדיין כרגליים. לחרקים יש 6 רגלים. לעכבישאים 8 רגליים. אולם, לפרוקי-רגליים אחרים יש יותר מ-12 ולפעמים עד 100 ויותר.

== קישורים חיצוניים ==

*[http://www.ted.com/talks/lang/heb/aimee_mullins_prosthetic_aesthetics.html איימי מולינס ושנים עשר זוגות רגליה] 
*
*ג'יימס אוון, [https://web.archive.org/web/20130519132855/http://www.nationalgeographic.co.il/online/20/ART2/361/053.html כף רגל מאובנת רומזת שכמה מאבות אבותינו שכנו על העצים]
*
* 

קטגוריה:גפיים תחתונות
מזון אלים

מזון אלים (באנגלית: The Food of the Gods and How It Came to Earth) הוא רומן בדיוני שחיבר הרברט ג'ורג' ולס ושראה אור בשנת 1904. הספר נוגע בדילמות המוסריות והחברתיות הנובעות משינוי גנטי באמצעות מזון. הנחת היסוד של הסיפור היא כי יצורים חיים צעירים (כולל בני אדם) אינם גדלים באופן רציף אלא יש הפסקות בתהליך הגידול - אולם מזון מיוחד שהומצא בידי מדענים בתחילת הספר יכול לבטל את ההפסקות האלה ואז היצור מגיע לממדים ענקיים. בתחילה, מביאה דליפה בלתי מתוכננת של המזון להופעת צרעות ענקיות שכל אחת מהן היא בגודל ציפור ועקיצתן קטלנית. גיבורי הספר מצליחים להשמיד את הצרעות, אך באנגליה מופיעים יותר ויותר יצורים ענקיים מסוגים שונים - ובסופו של דבר, בני אדם ענקים. בחלקו האחרון של הספר נהפכים הענקים למיעוט נרדף הסובל מניצול, רדיפה ודעות קדומות. דמגוג המכנה עצמו "ג'ק קוטל הענקים" מנהל מערכת בחירות שעיקרה הסתה נגד הענקים, נבחר כראש ממשלת בריטניה ומתחיל בפעולה נגד הענקים. ענק אחד נהרג בירי המשטרה והצבא אך הענקים האחרים עומדים על נפשם ובסיום הספר הופכת לונדון לשדה קרב במלחמה בין הענקים לבין בני האדם "הרגילים". 

הספר ראה אור בתרגום לעברית בשנת 1913 בעיבוד א"א עקביא, ובשנת 1952 בהוצאת יזרעאל, גם כן בעיבוד א"א עקביא. בשנת 2004 יצא בהוצאת אסטרולוג ב"סדרת מופת" בתרגום חנה גולדשמידט. 

קטגוריה:ערכים שבהם תבנית בריטניקה אינה מתאימה
קטגוריה:ספרי ה. ג'. ולס
קטגוריה:ספרי 1904
קטגוריה:ספרי הוצאת אסטרולוג
צפרדע הנחלים

צפרדע הנחלים או צפרדע הביצה (שם מדעי: Pelophylax bedriagae. לשעבר בסוג Rana) היא מין בסוג צפרדע שבמשפחת הצפרדעיים.

== מאפיינים ==
אורך גופה מגיע ל-15 סנטימטר ומשקלה כ-60 גרם. רגליה האחוריות גדולות בצורה משמעותית מהקדמיות. אצבעות הרגליים ארוכות ומחוברות בקרום שחייה. צבעה נע בין ירוק לצהוב, ויכולה להופיע עם כתמים חומים. מאפיין של צפרדע הנחלים הוא היותה "מחודדת", זאת מכיוון שהחרטום ארוך וצר. במרבית המקרים ישנם שני פסים בהירים מקצה הגוף ועד העיניים, אחד בכל כיוון. לעיתים מופיעים פסים נוספים בצידי הגוף בצהוב או בירוק. צפרדע זו היא הגדולה בצפרדעי ארץ ישראל, ונפוצה מצפון הארץ עד לגבולות הנגב. תזונתה מורכבת בעיקר מחרקים.

הנקבות גדולות יותר מהזכרים. עונת הרבייה היא בקיץ, ונמשכת כמעט לכל אורכו. במהלך העונה ניתן לצפות אצל הזכרים באצבעות הפנימות בכריות הצמדה שחורות. קרקורי הרבייה מלווים בהתנפחות המהודים הלבנים כשני כדורים. הקרקורים מושכים אחריהם את הנקבות אל תוך המים, או אל הגדה. באמצעות זרועותיו, לופת הזכר את גוף הנקבה כשהוא עולה על גבה. בזמן זה, מטילה הנקבה מאות או אלפי ביצים בעוד שהזכר נותן זרעו למים. בצורה זו הביצים מופרות. הסידור של הביצים שצבר מתפרק והן מתחילות שוקעות אל הקרקעית. הביצים מתחילות לבקוע לרוב כעבור שבועיים בהתאם לתנאי הסביבה והטמפרטורה.

בעבר המין Rana ridibunda זוהה כצפרדע הנחלים. בעקבות הערכה מחדש היא פוצלה מהמין Rana והועברה למין Pelophylax bedriagae ואילו Pelophylax ridibundus מזוהה עם מין אחר של צפרדע: צפרדע רידיבונדוס.

==גלריה==
<gallery>
קובץ:K.Kalaentzis - Pelophylax bedriagae, Rhodes.jpg
קובץ:Pelophylax bedriagae - Levant Bataklık Kurbağası.jpg
קובץ:Bedriaga Frog.jpg
קובץ:Bedriaga pair.jpg
</gallery>

== קריאה נוספת ==
* אביעד בר, גיא חיימוביץ ואמיר ארנון, זוחלים ודו-חיים בישראל - מדריך שדה, מהדורה שלישית 2022. , עמודים: 263-265

==קישורים חיצוניים==

* 

== הערות שוליים ==

נחלים
קטגוריה:ארץ ישראל: דו-חיים
סמל קולומביה הבריטית

סמלה של קולומביה הבריטית (פרובינציה בקנדה) הוא שלט אצולה הנקרא באופן רשמי "מגן הוד מלכותו בשל שלטונה בפרובינציית קולומביה הבריטית" ("The Arms of His Majesty in Right of the Province of British Columbia").

הסמל, בצורתו הנוכחית, ניתן לקולומביה הבריטית ב-31 במרץ 1906 על ידי מלך בריטניה אדוארד השביעי.

==תיאור שלט האצולה==
במרכז הסמל נמצא מגן שבראשו דגל בריטניה ובמרכז הדגל כתר. מתחת לדגל על גבי השלט מתוארת שמש השוקעת אל תוך הים - דבר המסמל את מיקומה של הפרובינציה לחוף האוקיינוס השקט.

מוטו הפרובינציה, המופיע על הסמל: "זוהר מבלי בלאי" ("Splendor sine occasu")
משמעו למעשה "זוהר מבלי שקיעה" - ומתייחס לשמש השוקעת לאוקיינוס.

ב-15 באוקטובר 1987 התירה המלכה אליזבת הוספת הסמל המלכותי לסמל הפרובינציה - הכולל אריה מוזהב שכתר מלכותי לראשו העומד על כתר בראש מגן האבירים, פרח המורן (dogwood) מתחת לסמל (הפרח הוא פרח הפרובינציה) וכן כבש דאל ואייל קנדי משני צדדי הסמל - המסמלים את איחוד שתי המושבות בשנת 1866 למושבה אחת. הכבש מסמל את היבשה, והאייל מסמל את האי ונקובר.

== היסטוריה ==
כבר בשנות ה-80 של המאה ה-19 השתמשו באריה העומד על כתר כסמל המושבה - נוהג שהיה מקובל בכל המושבות הבריטיות.
המגן עוצב על ידי ארת'ור בינלנד ואומץ על ידי מועצת הפרובינציה ב-19 ביולי 1895. בסמל זה הייתה השמש השוקעת מעל דגל בריטניה.

כיוון שהמועצה המקומית יכולה לבחור סמל, אולם שלט אצולה יכול להיות מוענק רק על ידי המלך, פנתה הפרובינציה בשנת 1897 לקולג' האבירים בלונדון, אולם הם סירבו לאשר את הסמל בשל מיקומו הנחות של דגל בריטניה, רק לאחר שהוחלף הסדר הסכים קולג' האבירים להגיש את הסמל לאישורו של המלך - אישור שניתן בשנת 1906.

== ראו גם ==
*דגל קולומביה הבריטית

== קישורים חיצוניים ==
*[https://web.archive.org/web/20050404170010/http://www.protocol.gov.bc.ca/protocol/prgs/symbols/coat_of_arms.htm שלט האצולה של קולומביה הבריטית]

קטגוריה:קולומביה הבריטית: סמלים
קולומביה הבריטית
קלרנס סידורף

קלרנס קלייד סידורף (בהולנדית: Clarence Clyde Seedorf; נולד ב-1 באפריל 1976 בסורינאם) הוא כדורגלן עבר הולנדי ששיחק בעמדת הקשר, וכיום מאמן כדורגל.

סידורף נבחר על ידי פלה לאחד מ-125 שחקני הכדורגל החיים הטובים בעולם.

== קריירה ==
סידורף שיחק רוב הקריירה כקשר מרכזי התורם הן למשחק ההגנתי והן למשחק ההתקפי.

סידורף הוא השחקן היחיד שזכה בליגת האלופות עם שלוש קבוצות שונות: אייאקס (1995), ריאל מדריד (1998) ומילאן (2003, 2007). הוא שיחק גם בסמפדוריה ובאינטר מילאנו.

בנבחרת הולנד הופיע סידורף 86 פעמים והבקיע 11 שערים. הוא שיחק עם הנבחרת ביורו 1996, מונדיאל 1998, יורו 2000 ויורו 2004.

== מאמן ==
ב-14 בינואר 2014 הודיע סידורף על פרישתו ממשחק פעיל, ובאותו יום מונה למאמן קבוצת מילאן. ב-9 ביוני 2014 סיים את תפקידו בקבוצה.

ב-5 בפברואר 2018 מונה סידורף למאמן דפורטיבו לה קורוניה מהליגה הספרדית.

ב-4 באוגוסט 2018 מונה למאמן נבחרת קמרון.

נבחרת קמרון הגיעה למשחקי גביע אפריקה לאומות 2019 כאלופת הטורניר הקודם אך הודחה כבר בשלב שמינית הגמר. כתוצאה מכישלון הנבחרת פוטר סידורף ב-15 ביולי 2019 על ידי שר הספורט של המדינה.

==תארים כשחקן==
;אייאקס
*אליפות הולנד (2): 1993/94, 1994/95
*הגביע ההולנדי (1): 1992/93
*מגן יוהאן קרויף (2): 1993, 1994
*ליגת האלופות (1): 1994/95

;ריאל מדריד
*אליפות ספרד (1): 1996/97
*הסופר קאפ הספרדי (1): 1997
*ליגת האלופות (1): 1997/98
*הגביע הבין-יבשתי (1): 1998

;מילאן
*אליפות איטליה (2): 2003/04, 2010/11
*קופה איטליה (1): 2002/03
*הסופר קאפ האיטלקי (2): 2004, 2011
*ליגת האלופות (2): 2002/03, 2006/07
*הסופר קאפ האירופי (2): 2003, 2007
*גביע העולם למועדונים (1): 2007

==קישורים חיצוניים==

* 

==הערות שוליים==

קטגוריה:כדורגלנים הולנדים
קטגוריה:קשרי כדורגל הולנדים
קטגוריה:אלמיירה: כדורגלנים
קטגוריה:כדורגלני אייאקס
קטגוריה:כדורגלני סמפדוריה
קטגוריה:כדורגלני ריאל מדריד
קטגוריה:כדורגלני אינטר מילאנו
קטגוריה:כדורגלני מילאן
קטגוריה:כדורגלני בוטפוגו
קטגוריה:כדורגלני נבחרת הולנד
קטגוריה:מאמני כדורגל הולנדים
קטגוריה:מאמני מילאן
קטגוריה:מאמני דפורטיבו לה קורוניה
קטגוריה:כדורגלני יורו 1996
קטגוריה:כדורגלני מונדיאל 1998
קטגוריה:כדורגלני יורו 2000
קטגוריה:כדורגלני יורו 2004
קטגוריה:ספורטאים הולנדים באיטליה
קטגוריה:ספורטאים הולנדים בספרד
קטגוריה:ספורטאים זרים בברזיל
קטגוריה:בוגרי אוניברסיטת בוקוני
קטגוריה:הולנדים ממוצא סורינאמי
קטגוריה:הולנדים שנולדו ב-1976
אבני איתן

אַבְנֵי אֵיתָן (בתעתיק לטיני: Avney Eytan) הוא מושב של תנועת הפועל המזרחי בדרום רמת הגולן.

==מקור השם==
מייסדי המושב קראו שמו "אבנ"י אית"ן" ראשי תיבות שמותיהם של שבעה מחבריהם:

א - - קצין נח"ל מוצנח שנהרג במלחמת יום כיפור בסיני
בנ - - קצין נח"ל מוצנח שנהרג במלחמת יום כיפור ברמת הגולן
י - - קצין נח"ל מוצנח שנהרג במלחמת יום כיפור ברמת הגולן

א - אילנה בולה
י - יונה סובר
ת - תמר נחמה דרור - שלוש חברות גרעין אית"ן שנהרגו ממוקש בשדות רמת מגשימים בגולן
ן - נגר עשירה - חברת הקבוצה שנפטרה ממחלה קשה.

==גאוגרפיה==
היישוב ממוקם בדרום רמת הגולן, בגובה 385 מטרים מעל גובה פני הים, בקרבת המפל השחור שבנחל אל על.

==היסטוריה==
הגרעין המייסד עלה בשנת 1974 למחנה זמני בנוב הסמוכה. ב-1978 לאחר תום בניית יישוב הקבע עברו חברי היישוב ליישובם. בשנת 2006 קלט היישוב 16 משפחות בעיקר מהיישוב נצר חזני, לאחר תוכנית ההתנתקות.

==כלכלה==
כלכלת היישוב מתבססת על חקלאות (מטעי תפוחים, אפרסקים, נקטרינות, משמש, אבוקדו, גפן ושזיפים), פרות לחלב ולבשר, יקב ליין וגידול צאן ועופות.

ביישוב יש פעילות תיירותית: סדנאות הכנת סבונים, טיולי אופניים, חמורים ורכב שטח. מגוון שירותי הלנה, אוהלים, בונגלוס, אוהלים אינדיאניים וצימרים. כמו כן, היישוב היה שותף, יחד עם ארבעה יישובים דתיים אחרים בגולן (רמת מגשימים, יונתן, נוב, ואלוני הבשן), בהקמת בית המלון "כינר - גליל" על חוף הכנרת.

ילדי המושב לומדים בבתי הספר בסביבה, היסודי בבית הספר הממלכתי דתי שבחספין, בתלמוד תורה שבחספין, בבית הספר האנתרופוסופי שבנטור - מעיינות, בבית הספר המכיל והמשולב בנטור - שורשים, ובבית הספר לבנות בקשת - ׳ואהבת׳.

במושב גם מתנהל סניף של בני עקיבא

==לקריאה נוספת==
*מיכה לבנה, גולן - 20 שנה ועוד 2000, משרד הביטחון – ההוצאה לאור, 1993

==קישורים חיצוניים==

* 
* [https://web.archive.org/web/20091219175950/http://www.golan.org.il/555/434.htm אבני איתן], באתר הגולן

==הערות שוליים==

קטגוריה:יישובים שהוקמו ב-1978
קטגוריה:מושבים
קטגוריה:יישובים דתיים בישראל
קטגוריה:ישראל: יישובים הקרויים על שם אישים
קטגוריה:גוש חיספין
קטגוריה:ישראל: יישובים הקרויים על שם חללי הטרור
קטגוריה:מועצה אזורית גולן
אניעם

אֲנִיעָם הוא מושב של תנועת המושבים השוכן במרכז רמת הגולן, כ-10 ק"מ מדרום-מזרח לקצרין.

המושב עלה ליישוב הקבע בשנת 1978. הוא הוקם בתחילה עבור 40 משפחות השייכות לאגודה החקלאית, ומאוחר יותר הוקמו בו שתי שכונות של הרחבה קהילתית עבור 110 משפחות שנוספו למושב. 

בתוך המושב הוקם מדרחוב כפר אמנים שנקרא "כפר אמנים אניעם", ובו בתי מלאכה של אמנות בקרמיקה, צורפות, ציור, פיסול, תפירה, וחנויות לחפצי אמנות. במקום גם מסעדה ובתי קפה. 

הגידולים החקלאיים של תושבי אניעם הם: הדרים, גפן, זיתים ובקר.

מקור שם היישוב הוא במקרא - אניעם היה נשיא שבט מנשה שישב בתקופת המקרא באזור זה. כמו כן השם מאזכר את מאבקם של יהודי ברית המועצות לשמר את יחודם הלאומי.
 
==גאוגרפיה==
היישוב שוכן על גדתו הצפונית של אחד מיובלי נחל יהודיה - ואדי נוחיילה - טייבלה, ממערב לכביש 808 ("כביש המפלים"). הוא בגובה של 430 מטרים מעל פני הים. דרומית-מערבית ליישוב נמצאת שמורת יער יהודיה.
מעיין תות נמצא ליד הכניסה ליישוב על הכביש הראשי. המעיין הוא בריכת מים המוסתרת בתוך עצי תאנה, ושוקם כפרויקט בר מצווה ובת מצווה על ידי ילדי אניעם.
ימין

==היסטוריה==
היישוב הוקם על ידי קבוצת עולים מברית המועצות. הקבוצה התארגנה בשנת 1971, אולם היא התפלגה ונוספו לה חברים ילידי הארץ. רק ב-26 בספטמבר 1978 נוסד יישוב הקבע במקומו הנוכחי.

==כלכלה==
כלכלת היישוב מתבססת על מקצועות שונים של התושבים, ובנוסף ישנם גידולים חקלאיים של פירות הדר, כרמים, זיתים ובקר. 

ריבוי האמנים באניעם הביא להקמת "כפר אמנים אניעם" בכניסה ליישוב, ובו בתי מלאכה של אמנים, גלריות לאמנות, כאשר כל אמן בנה לעצמו מבנה המיוחד לסגנון האמנותי שלו. כן קיימות באניעם חנויות בוטיק, מסעדה ובתי קפה. 

באניעם יש גם צימרים לאירוח, שנהנים מקרבתו של המושב למוקדי התיירות ברמת הגולן.

==לקריאה נוספת==
* מיכה לבנה, גולן - 20 שנה ועוד 2000, משרד הביטחון – ההוצאה לאור, 1993

==קישורים חיצוניים==

*
* [https://web.archive.org/web/20081205004610/http://www.golan.org.il/554/420.htm אניעם] - באתר הגולן

*[http://www.koa.co.il אתר כפר האמנים אניעם]
*[https://www.facebook.com/AniamArts/ כפר האמנים אניעם בפייסבוק]

==הערות שוליים==

קטגוריה:מושבי תנועת המושבים
קטגוריה:מושבים
קטגוריה:כפר אמנים
קטגוריה:ישראל: יישובים הקרויים על שם אישים
קטגוריה:יישובים שהוקמו ב-1978
אלי-עד

אֵלִי-עַד הוא מושב של תנועת המושבים הממוקם בדרום רמת הגולן.

==מקור השם==
היישוב נקרא על שם אלי כהן, מרגל ישראלי שפעל בסוריה ונחשב לאחד מגדולי המרגלים של ישראל. תחילה נקרא היישוב "אל על" כשם הכפר הערבי ולאחר מכן שונה לשם "אלי-על". בשנת 1999 הוסב השם מ"אלי-על" ל"אלי-עד"<ref></ref>.

==גאוגרפיה==
היישוב נמצא בגובה של 365 מטרים מעל פני הים, דרומית לנחל אל על.

==היסטוריה==
המקום יושב בפברואר 1968, בתוך שבעה מבנים של מחנה צבאי סורי נטוש, המושב אל על, שהיה יישוב ראשון של תנועת המושבים ברמת הגולן. המתיישבים התחילו בפיטום אווזים, פלחה וחפירות ארכאולוגיות.

המושב סבל ממיעוט תושבים ובעיות חברתיות קשות שכללו סכסוכים בין קבוצת רווקים לקבוצה אחרת. בסוף 1969 החליטה תנועת המושבים על פירוק המושב והקמתו מחדש, וההחלטה אושרה על ידי בית המשפט. בתחילת 1970 נותרו במקום 11 מתיישבים שסירבו לעזוב את המקום, ועלה רעיון להקים במקום היאחזות נח"ל. במרץ 1970 קיבל המפרק מבית המשפט צו המורה למתיישבים במקום שלא להשתמש ברכוש המושב. בתחילת יוני 1970 הוקמה במקום היאחזות נח"ל, בטקס שנערך בהשתתפות מוטה גור (אלוף פיקוד הצפון דאז). את המקום החזיק גרעין דתי. לאחר זמן הוחלט לאזרח אותו בעולים חדשים, אולם בגלל מיעוט העולים המקום ננטש ונשמר על ידי חברת שמירה. במאי 1973 עלה למקום גרעין אלי-עד של הנח"ל שהחזיק את המקום בתנאי של"ת. קבוצת בוגרי דור ההמשך של מושב אליפלט ניצלו את המקום כדי להפגין בדרישה שיתנו להם את המקום. בני אליפלט עלו למקום ב-15 ביולי, ובעקבות זאת בוטל טקס העלייה על הקרקע הרשמי של גרעין אלי-עד שנועד לאותו יום. לאחר מספר ימים הובטח לבני אליפלט שהם יקבלו מושב אחר שיוקם ברמת הגולן והם פינו את המקום ועברו לפיק.

בני אליפלט שבו ופלשו למקום בערב יום כיפור 1973 וביולי 1974 שבו להתנחל במקום, שכבר היה מאוכלס בכ-50 איש.

==כלכלה==
כלכלת היישוב מתבססת על גידולים חקלאיים: תפוחים, שזיפים, זיתים, גידולי שדה, וכן על רפת חלב, תרנגולי הודו ועדר בקר לבשר. ליישוב כ-13,000 דונם אדמות מרעה. ביישוב ממוקם "יקב שאטו גולן".

ליד הכניסה למושב נמצא מקום חנייה ממנו מתחיל שביל הליכה בנחל אל על דרך המפל הלבן והשחור עד לאבני איתן.

בתוך המושב נמצאת אנדרטת גדוד רפואה 281.

==חינוך==
במושב ממוקם ופועל משנת 1994 בית הספר הדמוקרטי – "כנף".
בנוסף לזה באלי-עד קיימת תנועת הנוער בני המושבים.

==לקריאה נוספת==
* מיכה לבנה, גולן - 20 שנה ועוד 2000, משרד הביטחון – ההוצאה לאור, 1993

==קישורים חיצוניים==

*[https://golan.org.il/place/?itemid=%7B8368D96D-F485-427A-BD85-FB239067EF2C%7D אלי-עד] - באתר מועצה אזורית גולן
* 

==הערות שוליים==

קטגוריה:יישובים שהוקמו ב-1968
קטגוריה:מושבי תנועת המושבים
קטגוריה:מושבים
קטגוריה:היאחזויות נח"ל
קטגוריה:אלי כהן
קטגוריה:הנצחת עולי הגרדום
קטגוריה:ישראל: יישובים הקרויים על שם אישים
קטגוריה:יישובים הקרויים על שם חללי מערכות ישראל
אודם (מושב)

אוֹדֶם הוא מושב עובדים הממוקם בצפון רמת הגולן ומונה כ-65 משפחות. היישוב מכונה בפי תושביו "הר אודם". מקורו של השם בצבעו של הר הגעש עליו הוא שוכן – הר שצבעו אדום (ונקרא בערבית: תל אל-אחמר).

היישוב ממוקם על הר אודם במרכז יער אודם בגובה 1,050–1,115 מטרים מעל פני הים, והוא היישוב היהודי השני בגובהו בישראל (אחרי נמרוד).

==היסטוריה==
הממשלה החליטה על הקמת היישוב בשנת 1975 בעקבות החלטת האו"ם שהשוותה את הציונות לגזענות. גרעין של תנועת העובד הציוני התיישב ב-1976 במחנה צבאי סורי נטוש בסמוך לברכת רם והקים שם את אודם כמושב שיתופי. עד 1977 עזבו רוב המתיישבים את המקום בשל הטמפרטורות הנמוכות בו והרוחות העזות. במאי 1981 הצטרפו לגרעין שנותר גרעין נוסף ונוסד יישוב הקבע.

ב הוחלט לשנות את מבנה המושב ממושב שיתופי למושב עובדים, זאת במסגרת תוכנית של משרד החקלאות ופיתוח הכפר לעידוד צמיחה דמוגרפית בפריפריה. שינוי הסיווג של המושב הוכרז רשמית בינואר 2013, ותהליך השינוי הסתיים בפועל במהלך 2014.

==כלכלה==
כלכלת היישוב מתבססת על חקלאות ונופש, ופועל בו אתר התיירות "יער האיילים". כמו כן במקום גם מספר מפעלי תעשייה קטנים: קטיף עצמי של פירות יער ודובדבן, מפעל "אודם פלסט" ליצור מוצרי פלסטיק ויקב הר-אודם.

==לקריאה נוספת==
* מיכה לבנה, גולן - 20 שנה ועוד 2000, משרד הביטחון – ההוצאה לאור, 1993

==קישורים חיצוניים==

*
*[https://web.archive.org/web/20091221070939/http://www.golan.org.il/553/406.htm אודם] - באתר הגולן

==הערות שוליים==

קטגוריה:יישובים שהוקמו ב-1975
קטגוריה:מושבים
קטגוריה:קו התלים הישראלי
קטגוריה:מועצה אזורית גולן
*
אפיק (קיבוץ)

אָפִיק הוא קיבוץ של התנועה הקיבוצית המאוחדת השוכן בדרום רמת הגולן. הקיבוץ שוכן בגובה של 335 מטרים מעל גובה פני הים, ובגובה של 545 מטרים מעל פני הכנרת, ונמצא בין שני יובלי נחל עין גב.

== היסטוריה ==
בשנת 1967 הוקמה באזור הכפר הנטוש ג'יבין (בסמוך לגבול עם סוריה, כ-6 ק"מ ממזרח למיקום קיבוץ אפיק כיום), היאחזות נח"ל בשם נח"ל גולן. במאי 1972 אוזרחה ההיאחזות וישוב הקבע הוקם באזור הכפר הסורי פיק, שנעזב במלחמת ששת הימים, במרחק של כ-10 ק"מ דרומית מערבית להיאחזות נח"ל גולן אשר הפכה לבסיס צבאי רגיל. היישוב האזרחי הוקם על ידי שני גרעינים של חניכי הנוער העובד והלומד: גרעין אתגר וגרעין ארגוב. הגרעינים התיישבו במקום ב-1972.

כלכלת היישוב מתבססת על חקלאות (מטעים הכוללים תפוחים, שזיפים, אגסים וגידולי שדה). ליישוב רפת חלב וכן לול. היישוב הוא אחד מארבעת היישובים השותפים באתר התיירות והנופש חמת גדר, כמו כן, נמצא ביישוב בית ההארחה "אורחן אפיק". 

מקורו של שם היישוב בכפר הסורי פיק ששכן במקום וכן מאזכר את העיר התנ"כית אפק בנחלת שבט אשר.
בשטח שבין הכפר פיק ועד לעיר נווה נערך קרב הירמוך בין הביזנטים והמוסלמים. סמוך לקיבוץ נמצא האתר הארכאולוגי תל סורג.

בשטח הקיבוץ נמצאים מבנים נטושים של מחנה צבאי סורי גדול. בצד המערבי, במקום הצופה על האתר הארכאולוגי סוסיתא והכנרת, נמצא מועדון הקצינים הסורים. במועדון זה ביקר מספר פעמים אלי כהן וממרפסתו צפה על הכנרת. המרפסת מכונה כיום "מרפסת הר נבו" והיא חלק ממיזם שביל אלי כהן ברמת הגולן כפי שמעידות לוחיות הזיכרון הנמצאות במרפסת.

==לקריאה נוספת==
* מיכה לבנה, גולן - 20 שנה ועוד 2000, משרד הביטחון – ההוצאה לאור, 1993.

<gallery>
Dan Hadani collection (990044470940205171).jpg|היאחזות נח"ל גולן בעת הקמתה, 1969
File:Eli Cohen trail in Kibbutz Afik.JPG|לוחיות זיכרון ב"מרפסת הר נבו"
File:Mt. Nevo balcony in Kibbutz Afik.JPG|"מרפסת הר נבו"
File:View from syrian officers club balcony in Kibbutz Afik on Susita and sea of galilee.JPG|תצפית מ"מרפסת הר נבו"
File:Syrian officers club in Kibbutz Afik.JPG|מועדון הקצינים הסורים באפיק
</gallery>

==קישורים חיצוניים==

* 
* [http://www.kibutz-afik.org/ אפיק] - האתר הרשמי של קיבוץ אפיק
* 

* [https://web.archive.org/web/20160303181703/http://www.kibbutz.org.il/cgi-webaxy/sal/sal.pl?lang=he&ID=3&act=show&dbid=kibutzim&dataid=428&findWords=%D7%90%D7%A4%D7%99%D7%A7 אפיק] - באתר הקיבוצים של התנועה הקיבוצית
* [https://web.archive.org/web/20160430022856/http://golan.org.il/555/439.htm אפיק] - באתר הגולן
* 
* [https://youtu.be/1xCT0kbglec?list=TL-0UgnEd4B20xNjAyMjAxNg&t=220 היאחזות נח"ל גולן מותקפת על ידי מחבלים], יומני כרמל, פברואר 1968 <small><small>(התחלה 3:40)</small></small>
*מיכאל יעקובסון: [https://michaelarch.wordpress.com/2022/10/06/%d7%a1%d7%99%d7%91%d7%95%d7%91-%d7%91%d7%97%d7%93%d7%a8-%d7%94%d7%90%d7%95%d7%9b%d7%9c-%d7%91%d7%a7%d7%99%d7%91%d7%95%d7%a5-%d7%90%d7%a4%d7%99%d7%a7-%d7%91%d7%92%d7%95%d7%9c%d7%9f/ סיבוב בחדר האוכל בקיבוץ אפיק בגולן], באתר 'חלון אחורי', 6 באוקטובר 2022

==הערות שוליים==

קטגוריה:קיבוצים
קטגוריה:הנוער העובד והלומד
קטגוריה:יישובים עבריים המשמרים שם ערבי
קטגוריה:יישובים שהוקמו ב-1972
*
גבעת יואב

גִּבְעַת יוֹאָב הוא מושב של תנועת המושבים הממוקם בדרום רמת הגולן.

==מקור השם==
היישוב הוקם בשנת 1968 ונקרא על שם סגן אלוף , שנפל בפעולת סמוע בדרום הר חברון בשנת 1966.

==גאוגרפיה==
היישוב נמצא במדרון היורד מרמת הגולן לכנרת בגובה של 320 מטרים מעל פני הים (530 מטרים מעל פני הכנרת). היישוב נמצא כ-4 קילומטרים מזרחית לחוף הכנרת.

==כלכלה==
כלכלת היישוב מתבססת על גידולי שלחין: הדרים, זיתים, מטעים, בננות וענבים לייצור יין ומאכל. כמו כן ביישוב כ-22 רפתות משפחתיות לייצור חלב ובשר בקר, ולולי פיטום תרנגולי הודו.
ליישוב שטחי מרעה שגודלם כ-24,000 דונמים.

בנוסף, היישוב מתפרנס גם מתיירות חקלאית: כפר אוהלים מונגולי, צימרים, מרכז מבקרים לשמן זית ומרכז מבקרים ליצור שופרות.

==קהילה==
הקהילה במושב גבעת יואב היא קהילה חילונית המקיימת חיים שיתופיים ומשפחתיים. תושבי המקום נהנים מאירועי תרבות המאורגנים על ידי הקהילה בגבעת יואב והמועצה האזורית ובכללם פסטיבלים, ירידים, הרצאות וימי תרבות. המושב שוכן בסמוך ליישוב בני יהודה, בו נמצאים המרכזים התרבותיים והמסחריים של אזור דרום הגולן.

==לקריאה נוספת==
*מיכה לבנה, גולן - 20 שנה ועוד 2000, משרד הביטחון – ההוצאה לאור, 1993

==קישורים חיצוניים==

* 
* [https://web.archive.org/web/20090526054233/http://www.golan.org.il/555/440.htm גבעת יואב] - באתר הגולן

==הערות שוליים==

קטגוריה:מושבי תנועת המושבים
קטגוריה:מושבים
קטגוריה:ישראל: יישובים הקרויים על שם אישים
קטגוריה:יישובים שהוקמו ב-1968
קטגוריה:יישובים הקרויים על שם חללי מערכות ישראל
קטגוריה:מועצה אזורית גולן
פטר שמייכל

פטר בולסלאב שמייכל (בדנית: Peter Bolesław Schmeichel, נהגה פטר סמייקל; נולד ב-18 בנובמבר 1963) הוא כדורגלן עבר דני ששיחק בעמדת השוער. שמייכל נחשב לאחד מטובי השוערים בתולדות הכדורגל. בנו, קספר שמייכל, הוא כדורגלן המשחק גם הוא בעמדת השוער, בקבוצת הכדורגל סלטיק הסקוטית ובנבחרת דנמרק. שמייכל ידוע בכינוי "הדני הענק".

== קריירה ==
שמייכל נולד במחוז גלאגסאקסה שבדנמרק, אביו אנתוני היה נגן ג'אז פולני ואמו אינגר היא דנית שעבדה כאחות.

שמייכל החל את דרכו המקצוענית בקבוצת הבידוברה, תחנתו השנייה הייתה ברונדבי. בהמשך, רכשה אותו מנצ'סטר יונייטד תמורת 550,000 לירות שטרלינג ובשורותיה הוא שיחק במשך שמונה שנים בהצלחה גדולה. עם היונייטד שמייכל זכה ב-5 אליפויות, 3 גביעים, בליגת האלופות ובגביע הליגה.

רגע השיא בקריירה שלו הגיע בשנת 1999, עת זכה בטרבל (אליפות, גביע וגביע האלופות). במשחקו האחרון בקבוצה, גמר ליגת האלופות 1999 נגד באיירן מינכן, שימש כקפטן. במשחק הזה היה זכור בגלגול שביצע מיד לאחר שער הניצחון. בשנה לאחר מכן, עבר שמייכל לספורטינג ליסבון, איתה זכה באליפות פורטוגל ב-. כעבור עונה אחת בלבד חזר שמייכל לאנגליה, לקבוצת אסטון וילה. עונתו האחרונה הייתה במנצ'סטר סיטי.
הוא נבחר על ידי פלה לאחד מ-125 שחקני הכדורגל החיים הטובים בעולם במרץ 2004.

== קריירה בינלאומית ==
שמייכל הוא השחקן בעל מספר ההופעות המרבי בנבחרת דנמרק בכדורגל, עם 129 הופעות. הוא פרש מכדורגל בינלאומי באפריל 2001. באותה העת נחשב לשוער הטוב בעולם. שוער וירטואוז עם יכולת עצירת בעיטות מצוינת, שמייכל היה אחד מעמודי התווך בזכייתה של נבחרת דנמרק ביורו 1992. הוא שיחק עם נבחרתו גם ביורו 1996, מונדיאל 1998 ויורו 2000.

==קישורים חיצוניים==

קטגוריה:כדורגלנים דנים
קטגוריה:שוערי כדורגל דנים
קטגוריה:כדורגלני ברונדבי
קטגוריה:כדורגלני מנצ'סטר יונייטד
קטגוריה:כדורגלני אסטון וילה
קטגוריה:כדורגלני מנצ'סטר סיטי
קטגוריה:כדורגלני ספורטינג ליסבון
קטגוריה:כדורגלני נבחרת דנמרק
קטגוריה:גלדסקסה: כדורגלנים
קטגוריה:חברי היכל התהילה של הכדורגל האנגלי
קטגוריה:חברים במסדר האימפריה הבריטית
קטגוריה:מתחרי רוקדים עם כוכבים (בריטניה)
קטגוריה:כדורגלני יורו 1988
קטגוריה:כדורגלני יורו 1992
קטגוריה:כדורגלני יורו 1996
קטגוריה:כדורגלני מונדיאל 1998
קטגוריה:כדורגלני יורו 2000
קטגוריה:דנים שנולדו ב-1963
יונתן (מושב)

יוֹנָתָן הוא מושב שיתופי של תנועת הפועל המזרחי הממוקם במרכז רמת הגולן. היישוב נקרא על שמו של , שנפל במלחמת יום הכיפורים. 

== היסטוריה ==
היישוב הוקם בגולן על ידי ראש ממשלת ישראל יצחק רבין, יחד עם ארבעה יישובים נוספים. הוא הוקם בתגובה לגינוי הציונות באו"ם. חברי הגרעין המייסד היו חבריו לגרעין הנח"ל של יונתן רוזנמן, ומיד לאחר תום המלחמה התארגנו המייסדים להקמת יישוב לזכרו. ב-1975 נוסד היישוב באופן זמני בתוך שטחי הקיבוץ מרום גולן, וכשנה אחר כך עבר לתל פארג'. רק ב-1978 עבר היישוב לאתר הקבע שלו.
בשנת 2020 הוחלט כי רחובות היישוב ייקראו על שם נושאים הקשורים לגולן כגון: "דליות", "שיאון", "חלמונית", "חוחית", "אירוס הגולן" ועוד.

==גאוגרפיה==
אתר הקבע נמצא בגובה של 570 מטרים מעל פני הים, סמוך לנחל תנוריה, לעין תנוריה, לעינות פחם ולגלגל רפאים.
היישוב נמצא שבעה קילומטרים מהגבול בין ישראל וסוריה, סמוך למושב קשת, גם הוא מושב שיתופי של תנועת הפועל המזרחי.

==אוכלוסייה==
נכון לשנת 2020 התגוררו ביישוב כ-140 משפחות ו-770 תושבים. רב היישוב הוא הרב ישי סמואל, ראש כולל ההלכה בישיבת הגולן וראש מחלקת הכשרות של הרבנות האזורית גולן. במושב סניף של תנועת בני עקיבא.

==כלכלה==
כלכלת היישוב מתבססת על מטעי תפוחים, שזיפים ועל גידול ענבים להפקת יין. ליישוב מטעי מנגו ופסיפלורה בבקעת בית צידה וגידולי שלחין (כותנה, תירס, עגבניות לתעשייה, חיטה ובקיה). ליישוב שטחי מרעה, לולים ורפת - השנייה בגודלה בארץ (2007) שתוצרתה, החלב, נשלחת לתנובה. כמו כן, היישוב היה שותף, יחד עם ארבעת היישובים הדתיים האחרים בגולן (רמת מגשימים, אבני איתן, נוב, ואלוני הבשן), בהקמת בית המלון "כינר-גליל" על חוף הכנרת (אבל בשטח המועצה האזורית). 

בהרחבת היישוב מתגוררים גם בעלי מקצועות חופשיים שונים - רופאים, מורים ועוד.

==לקריאה נוספת==
* מיכה לבנה, גולן - 20 שנה ועוד 2000, משרד הביטחון – ההוצאה לאור, 1993

==קישורים חיצוניים==

* 
*
*[https://web.archive.org/web/20091219171012/http://www.golan.org.il/554/422.htm יונתן] - באתר הגולן
*מיכאל יעקובסון: [https://michaelarch.wordpress.com/2022/11/17/%d7%a1%d7%99%d7%91%d7%95%d7%91-%d7%91%d7%91%d7%99%d7%aa-%d7%94%d7%aa%d7%a8%d7%91%d7%95%d7%aa-%d7%91%d7%9e%d7%95%d7%a9%d7%91-%d7%99%d7%95%d7%a0%d7%aa%d7%9f-%d7%a9%d7%91%d7%92%d7%95%d7%9c%d7%9f/ סיבוב בבית התרבות במושב יונתן שבגולן], באתר 'חלון אחורי', 17 בנובמבר 2022
* 

==הערות שוליים==

קטגוריה:יישובים שהוקמו ב-1975
קטגוריה:מושבים
קטגוריה:יישובים דתיים בישראל
קטגוריה:ישראל: יישובים הקרויים על שם אישים
קטגוריה:יישובים הקרויים על שם חללי מערכות ישראל
קטגוריה:מועצה אזורית גולן